*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 17ης Δεκεμβρίου 1986

σχετικά με τη διαδικασία εφαρμογής του άρθρου 85 της συνθήκης ΕΟΚ

(IV/31.428 έως 31.432 - Yves Rocher)

(Το κείμενο στη γαλλική γλώσσα είναι το μόνο αυθεντικό)

(87/14/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 85,

τον κανονισμό αριθ. 17 του Συμβουλίου της 6ης Φεβρουαρίου 1962 · πρώτο κανονισμό εφαρμογής των άρθρων 85 και 86 της συνθήκης (1), όπως τροποποιήθηκε τελευταία από την πράξη προσχώρησης της Ισπανίας και της Πορτογαλίας, και ιδίως τα άρθρα 6 και 8,

την αίτηση για χορήγηση αρνητικής πιστοποίησης και την κοινοποίηση που υπέβαλε στις 15 Ιανουαρίου 1985 η επιχείρηση Yves Rocher, La Gagilly (Γαλλία), όσον αφορά δίκτυο συμβάσεων-τύπων παραχώρησης franchise για τη διανομή καλλυντικών προϊόντων, καλύπτει τη Γαλλία, τη Γερμανία, το Βέλγιο, το Λουξεμβούργο, τις Κάτω Χώρες, το Ηνωμένο Βασίλειο και την Ισπανία,

το ουσιώδες περιεχόμενο της κοινοποίησης (2), που δημοσιεύθηκε κατ' εφαρμογή του άρθρου 19 παράγραφος 3 του κανονισμού αριθ. 17,

Μετά από διαβούλευση με τη Συμβουλευτική Επιτροπή Συμπράξεων και Δεσπόζουσων Θέσεων,

Εκτιμώντας ότι:

Ι. ΤΑ ΠΡΑΓΜΑΤΙΚΑ ΠΕΡΙΣΤΑΤΙΚΑ

Α. Η επιχείρηση

(1) Η Societe d'etudes de chimie et de therapie appliques (SECTA) Laboratoires de Cosmetologie Yves Rocher, με έδρα στη La Gacilly (Γαλλία) κατατάσσεται μεταξύ των πρώτων ευρωπαϊκών επιχειρήσεων καλλυντικών. Το εταιρικό κεφάλαιό της ανήκει κατά 35 % στον οικογενειακό όμιλο Yves Rocher και κατά 65 % στη Sanofi, θυγατρική της Elf Aquitaine, της οποίας ο τομέας των καλλυντικών προϊόντων αντιπροσωπεύει το ένα τέταρτο του συνολικού κύκλου εργασιώντης.

(2) Η Yves Rocher εμπορεύεται την παραγωγή της σε 50 χώρες και διαθέτει στο εξωτερικό 15 θυγατρικές εμπορίας, που της ανήκουν κατά 100 %. Αρχικά, η Yves Rocher διέθετε τα προϊόντα της με πωλήσεις δια αλληλογραφίας αλλά από το 1970 έχει δημιουργήσει σε επτά κράτη μέλη της κοινότητας (Γαλλία, Γερμανία, Βέλγιο, Λουξεμβούργο, Κάτω Χώρες, Ηνωμένο Βασίλειο και Ισπανία) ένα δίκτυο καταστημάτων λιανική πωλήσεως, με συμβάσεις franchise, που ονομάζονται «Centres de Beaute Yves Rocher»· (κέντρα καλλωπισμού Yves Rocher που καλούνται στο εξής κέντρα). Τα κέντρα αυτά διαθέτουν αποκλειστικά τα προϊόντα Yves Rocher. Ο όμιλος Yves Rocher διαθέτει σήμερα περίπου 10 εκατομμύρια πελάτες με αλληλογραφία. Το δίκτυο καταστημάτων αποτελείται από 1 000 περίπου κέντρα συνδεόμενα με σύμβαση franchise από τα οποία περισσότερα από 600 έχουν ανοίξει στη Γαλλία. Ο μέσος ετήσιος κύκλος εργασιών τους ανέρχεται σε λιγότερο από 300 000 ECU. Η Yves Rocher εκμεταλλεύεται επίσης για λογαριασμό της ορισμένα πρότυπα καταστήματα.

Β. Το προϊόν και η σχετική αγορά

(3) Η γενικότερη έννοια του καλλυντικού προϊόντος δηλαδή αυτού που συνδέεται με την παροχή υπηρεσιών αισθητικού, αποτελείται από 42 κατηγορίες που αντιπροσωπεύουν περίπου 100 000 ονομασίες. Αυτή η υπερβολική διαφοροποίηση των προϊόντων αντανα

κλά τις αντίστοιχες ανάγκες του κοινού, την δημιουργικότητα των αρωματοποιών και των παραγωγών καλλυντικών και από τον υψηλό βαθμό τεχνικής προόδου που έχει επιτευχθεί με την οποία μπορούν να ικανοποιούνται όλες αυτές οι ανάγκες.

(4) Πάντως, οι γενικού είδους στατιστικές που διανέμονται από τους επαγγελματικούς κύκλους συμφωνούν ως προς τη διάκριση τεσσάρων μεγάλων κατηγοριών προϊόντων:

- τα προϊόντα καλλωπισμού (προϊόντα για μακιγιάζ και φροντίδας του σώματος),

- τα είδη αρωματοποιΐας με αλκοόλ,

- τα προϊόντα για την περιποίηση των μαλλιών,

- τα προϊόντα καθαρισμού.

(5) Σε όλα τα κράτη μέλη όπου είναι εγκατεστημένο το δίκτυο Yves Rocher, τα καλλυντικά προϊόντα αποτελούν μια αναπτυσσόμενη αγορά, αν και σε διαφορετικούς βαθμούς, ανάλογα με τις τέσσερεις προαναφερόμενες κατηγορίες προϊόντων. Ο τομέας αυτός διοχετεύει τα προϊόντα του κατά κύριο λόγο στην αγορά γυναικείων προϊόντων (90 % των πωλήσεων).

(6) Η προσφορά καλλυντικών είναι αρκετά διασκορπισμένη τόσο στο επίπεδο της παραγωγής όσο και της διανομής. Η βιομηχανία καλλυντικών χαρακτηρίζεται από την παρουσία θυγατρικών σημαντικών βιομηχανικών ομίλων· δεδομένου ότι συνιστά ένα ελκυστικό μέσο διαφοροποίησης της παραγωγής αρκετών ομίλων των οποίων οι δραστηριότητες είναι, από άποψη τεχνολογίας παραπλήσιες (κυρίως οι φαρμακευτικοί όμιλοι). Έτσι, οι οικονομικές διασυνδέσεις των παραγωγών καλλυντικών τοποθετούνται σε παγκόσμιο επίπεδο και είναι πολύπλοκες.

(7) Η συγκέντρωση από την άποψη του αριθμού των επιχειρήσεων είναι σχετικά μικρού βαθμού. Ο μεγαλύτερος ευρωπαίος παραγωγός διαθέτει μερίδιο 15 % στην αγορά της κοινότητας ενώ οι υπόλοιποι ελέγχουν ποσοστά που δεν υπερβαίνουν το 5 %.

(8) Από τη σύγκριση της διαχρονικής κατάταξης των επιχειρήσεων ανάλογα με τα μερίδια που διαθέτουν στην αγορά, εμφανίζεται μία αρκετά μεγάλη κινητικότητα, η οποία με την σειρά της αντανακλά τις προσπάθειες που καταβάλλει κάθε παραγωγός για να προωθήσει το κύρος του, καθώς και τον ανταγωνιστικό χαρακτήρα της διάρθρωσης της προσφοράς.

(9) Στο σύνολο του τομέα των καλλυντικών προϊόντων, η Yves Rocher κατέχει το 7,5 % της γαλλικής αγοράς, το 6 % της βελγικής αγοράς και λιγότερο από το 5 % σε όλα τα άλλα κράτη μέλη εγκαταστάσεως του δικτύου. Αντίθετα προς ορισμένους παραγωγούς που ειδικεύονται σε έναν από τους τέσσερις προαναφερόμενους κλάδους καλλυντικών προϊόντων, η Yves Rocher καταλαμβάνει με τα προϊόντα της όλον τον τομέα των προϊόντων αυτών. Οι δραστηριότητές της προσανατολίζονται περισσότερο προς την παραγωγή καλλυντικών και ειδών αρωματοποιίας, αλλά ακόμη και στη Γαλλία, όπου είναι κυρίως εγκατεστημένο το δίκτυο Yves Rocher, το μερίδιό της στην εθνική αγορά δεν υπερβαίνει το 15 % των συνολικών πωλήσεων δεδομένης κατηγορίας προϊόντων.

(10) Τα κυκλώματα διανομής είναι πολυάριθμα και παραπληρωματικά σε όλα τα κράτη μέλη όπου λειτουργεί η αλυσσίδα καταστημάτων Yves Rocher. Υφίσταται διάκριση μεταξύ της ευρείας και της εξειδικευμένης διάθεσης των προϊόντων επιλεκτική ή αποκλειστική διανομή, ή διανομή με το σύστημα franchise).

(11) Στη Γαλλία, περισσότερο από το ήμισυ σχεδόν των πωλήσεων καλλυντικών πραγματοποιείται από την ευρύτερη διανομή, δηλαδή από 100 000 περίπου καταστήματα λιανικής πωλήσεως (ψιλικά, καταστήματα τροφίμων, αυτοεξυπηρέτησης . . .). Η εξειδικευμένη πραγματοποιεί το ένα τρίτο των συνολικών πωλήσεων σε 7 500 καταστήματα πωλήσεων από τα οποία 1 000 περίπου λειτουργούν με συμβάσεις franchise. Η κατευθείαν πώληση από τον παραγωγό (πωλήσεις με αλληλογραφία, με πλασιέ ή σε ιδιόκτητα καταστήματα) και οι πωλήσεις εργασιών του επαγγελματικού κλάδου. Το μερίδιο που κατέχουν αντίστοιχα οι πωλήσεις με διάφορους τρόπους διανομής ποικίλλει πάντως ανάλογα με τα επιμέρους τμήματα της αγοράς, όπως φαίνεται από των κατωτέρω πίνακα στον οποίο παρουσιάζεται ο συσχετισμός προϊόντων/τρόπων διανομής (1).

(σε %)

1.2,7 // // // Κυκλώματα διανομής

// Προϊόντα

// // // // // 1.2.3.4.5.6.7 // // Προϊόντα

αρωματοποιία // Προϊόντα

καλλωπισμού // Προϊόντα

καθαρισμού // Προϊόντα για

τα μαλλιά // Λοιπά // Σύνολο // // // // // // // // Ευρεία διάθεση // 6,6 // 7,8 // 12,3 // 21,8 // - // 48,5 // Ειδικευμένα καταστήματα // 15,9 // 14,0 // 1,7 // 0,4 // 0,4 // 32,4 // Κατευθείαν πωλήσεις // 2,7 // 5,1 // 1,4 // 1,0 // 0,4 // 10,6 // Πωλήσεις σε φαρμακεία // 0,1 // 5,4 // 1,2 // 1,7 // - // 8,4 // Διάφορες // 0,1 // - // - // - // - // 0,1 // // // // // // // // Σύνολο

// 25,4 // 32,3 // 16,6 // 24,9 // 0,8 // 100,0 // // // // // // //

(12) Το ποσοστό των συνολικών πωλήσεων καλλυντικών που πραγματοποιούνται βάσει της ευρείας διάθεσης των προϊόντων αυτών είναι συγκρίσιμο στα υπόλοιπα ενδιαφερόμενα κράτη μέλη.

(13) Οι τιμές πωλήσεως στον τελικό καταναλωτή παρουσιάζουν σημαντικές διαφορές ανάμεσα στα διάφορα κράτη μέλη όπου είναι εγκατεστημένο το δίκτυο. Σε σχέση με τις τιμές των ανταγωνιστών της, η Yves Rocher εμπορεύεται τα προϊόντα της τόσο με πωλήσεις δια αλληλογραφίας όσο και σε ειδικευμένα καταστήματα, καθορίζει τις τιμές της σε ένα ενδιάμεσο επίπεδο μεταξύ των τιμών που εφαρμόζονται από την εξειδικευμένη διανομή και την ευρεία διάθεση.

Η Yves Rocher πωλεί τα προϊόντα της στα καταστήματα στα οποία έχει παραχωρήσει σύμβαση franchise με έκπτωση 30 % κατά μέσο όρο επί των συνιστώμενων τιμών πωλήσεως, όπως αυτές αναγράφονται στους καταλόγους της, αφού προηγουμένως αφαιρέσει τον ΦΠΑ.

Γ. Το δίκτυο των συμφωνιών που κοινοποιήθηκαν

(14) Παράλληλα με τις πωλήσεις δια αλληλογραφίας, ο όμιλος Yves Rocher εμπορεύεται την παραγωγή του στα ενδιαφερόμενα επτά κράτη μέλη χρησιμοποιώντας 1 000 περίπου καταστήματα λιανικής πωλήσεως που έχουν συμβάσεις franchise και τα οποία στη Γαλλία προμηθεύονται κατευθείαν από την Yves Rocher και στα άλλα κράτη μέλη από τις θυγατρικές εμπορίας που ανήκουν στην εταιρία αυτή κατά 100 %.

(15) Οι κοινοποιηθείσες συμβάσεις-τύποι παραχώρησης franchise έχουν σαν κύριο άξονα την διανομή: οι υπηρεσίες αισθητικού που υποχρεούνται να προσφέρουν οι καταστηματάρχες των κέντρων Yves Rocher (δικαιοδόχοι franchise) σύμφωνα με τις κοινοποιηθείσες συμβάσεις, αντιπροσωπεύουν μικρό μόνο μέρος του κύκλου εργασιών τους.

Με την επιφύλαξη του ιδιαίτερου καθεστώτος που αναγνωρίζεται στους βέλγους δικαιοδόχους franchise, των ιδιαίτερων ρητρών που προβλέπονται για λόγους τοπικών εμπορικών συνηθειών και με την επιφύλαξη του γεγονότος ότι στις πρώτες συμβάσεις franchise που συνήφθησαν στο αρχικό στάδιο εγκατάστασης του δικτύου είχαν περιληφθεί ρήτρες που επέβαλαν συγκεκριμένες τιμές πωλήσεως και απαγόρευση αμοιβαίων προμηθειών μεταξύ των δικαιοδόχων franchise της Yves Rocher, οι κοινοποιηθείσες συμβάσεις παρουσιάζουν ουσιαστικά τα ίδια χαρακτηριστικά.

Τρόποι επιλογής των δικαιοδόχων franchise από την Yves Rocher

(16) Η Yves Rocher επιλέγει τους αντισυμβαλλόμενους δικαιοδόχους της franchise ανάλογα με την προσωπικότητά τους, την υποτιθέμενη γενικότερη ικανότητά τους να αναλάβουν την εκμετάλλευση εμπορικού καταστήματος λιανικής πωλήσεως καλλυντικών, και τα αποτελέσματα της δοκιμαστικής προκαταρκτικής επαγγελματικής κατάρτισής τους.

Οι συμβάσεις συνάπτονται σε προσωπική βάση (intuitu personae) και δεν μπορούν να αποτελέσουν το αντικείμενο περαιτέρω μεταβιβάσεως ή παραχωρήσεως δικαιωμάτων, ενόλω ή εν μέρει, χωρίς την προηγούμενη γραπτή συμφωνία της Yves Rocher, και τούτο επί ποινή άμεσης καταγγελίας τους χωρίς προειδοποίηση.

Ο δικαιοδόχος franchise οφείλει να διατηρεί στο κατάστημά του (κέντρο) επαρκές και ειδικευμένο προσωπικό.

Νομική αυτοτέλεια των δικαιοδόχων franchise

(17) Όλοι οι δικαιοδόχοι της Yves Rocher είναι ιδιοκτήτες της εμπορικής τους επιχείρησης (καταστήματος) που εκμεταλλεύονται υπό ιδίαν ευθύνη και της οποίας αναλαμβάνουν το κόστος εγκαταστάσεως, σύμφωνα με σχέδια και μελέτη των οποίων οι δαπάνες βαρύνουν την Yves Rocher.

Σε όλα τα εμπορικά έγγραφα κάθε δικαιοδόχου πρέπει να αναγράφεται το επώνυμό του, ακολουθούμενο από την ένδειξη «centre de beaute» Yves Rocher. Η Yves Rocher απεύθυνε στους δικαιοδόχους μία εγκύκλιο με την οποία τους ζητούσε να αναγράφουν σε μία κατάλληλη πινακίδα την ιδιότητά τους σαν ανεξάρτητοι δικαιοδόχοι στα πλαίσια της αλυσίδας καταστημάτων Yves Rocher.

Ρήτρα για την τοποθεσία του κέντρου

(18) Σε κάθε σύμβαση καθορίζεται ακριβώς το μέρος στο οποίο λειτουργεί το κατάστημα του δικαιοδόχου. Στην πράξη, η Yves Rocher πραγματοποιεί προηγουμένως μελέτη της αγοράς και του τόπου εγκατάστασης και προτείνει στον δικαιοδόχο της την βέλτιστη εμπορική περιφέρεια στην οποία ο δικαιοδόχος franchise θα προσδιορίσει με τη συγκατάθεσή του δικαιοπάροχου τον συγκεκριμένο τόπο εγκατάστασης του κέντρου του. Η σχετική σύμβαση ορίζει ότι το κατάστημα δεν επιτρέπεται να μεταφερθεί αλλού χωρίς τη συμφωνία Yves Rocher και ότι απαγορεύεται η χρησιμοποίηση των διακριτικών σημείων της Yves Rocher σε άλλο χώρο.

Περιοχή αποκλειστικότητας του δικαιοδόχου

franchise

(19) Η Yves Rocher παραχωρεί στον δικαιοδόχο franchise και για την οριοθετούμενη στη σύμβαση περιοχή, το αποκλειστικό δικαίωμα να χρησιμοποιεί τους διακριτικούς τίτλους του και την τεχνογνωσία του με σκοπό τη λιανική πώληση σε κατάστημα. Ο δικαιοπάροχος αναλαμβάνει να μην επιτρέπει σε τρίτους να ανοίγουν άλλο κέντρο Yves Rocher στην περιοχή αυτή και να μην εγκαθίσταται η ίδια εκεί ανοίγοντας τέτοιο κέντρο. Η Yves Rocher διατηρεί το δικαίωμα να πωλεί τα προϊόντα της στους καταναλωτές με άλλους τρόπους (ιδίως με πωλήσεις δια αλληλογραφίας),

Παραχώρηση εκ μέρους Yves Rocher άδειας χρήσης των διακριτικών σημείων (τίτλος, εμπορικά σήματα, σύμβολα) καθώς και των σχεδίων και προτύπων

(20) Η Yves Rocher παραχωρεί στον δικαιοδόχο της το δικαίωμα να χρησιμοποιεί τον τίτλο, τα σήματα, τα σύμβολα τα σχέδια και τα πρότυπα των οποίων η ίδια είναι ιδιοκτήτρια, που χρησιμοποιούνται ιδίως για φιαλίδια, τις συσκευασίες των προϊόντων και την επίπλωση του καταστήματος. (21) Τα δικαιώματα αυτά ασκούνται αποκλειστικά στο πλαίσιο της εκμετάλλευσης του κέντρου και για το ίδιο το κέντρο: Ο δικαιοδόχος δεν επιτρέπεται να χρησιμοποιεί τα δικαιώματα αυτά σε άλλο μέρος ή για άλλο αντικείμενο. Αναγνωρίζει εξάλλου ότι το δικαίωμα χρήσης της εμπορικής επωνυμίας και των σημάτων και συμβόλων Yves Rocher, παρόντων και μελλοντικών, αποτελεί αποκλειστική ιδιοκτησία της εταιρείας. Η σύμβαση franchise δεν θίγει το δικαίωμα του δικαιοδόχου να αμφισβητήσει την εγκυρότητα των δικαιωμάτων βιομηχανικής ιδιοκτησίας του δικαιοπάροχου. Η παραχώρηση εκ μέρους της Yves Rocher των δικαιωμάτων αυτών λήγει με τη λύση της συμβάσεως.

Μεταβίβαση από την Yves Rocher στο δικαιοδόχο της εμπορικής τεχνογνωσίας και της παροχής υπηρεσιών αισθητικού

(22) Η τεχνογνωσία την οποία η Yves Rocher αναλαμβάνει να μεταβιβάσει στον δικαιοδόχο της περιλαμβάνει όλους τους τομείς δραστηριότητάς της και ιδίως τον τεχνικό και τον εμπορικό τομέα, την προώθηση πωλήσεων, την διαφήμιση, τη διεύθυνση και οικονομική διαχείριση, τον τομέα κατάρτισης του προσωπικού και τη γενικότερη διαχείριση.

Πριν από το άνοιγμα του κέντρου, η Yves Rocher παρέχει στο δικαιοδόχο της ορισμένα μαθήματα κατάρτισης σχετικά με την οργάνωση και διεύθυνση ενός κέντρου και σχετικά με τα προϊόντα και τις εκεί παρεχόμενες υπηρεσίες αισθητικού. Η Yves Rocher προβαίνει περιοδικά, στη διάρκεια ισχύος της συμβάσεως, σε διοργάνωση προγραμμάτων επαγγελματικής κατάρτισης.

Ο δικαιοδόχος αναλαμβάνει να μην κοινολογεί σε τρίτους τις εμπιστευτικές πληροφορίες και οδηγίες, ούτε να χρησιμοποιεί τα εμπορικά απόρητα της Yves Rocher σε άλλο χώρο ή για άλλο σκοπό πέραν των κέντρων.

Τεχνική και εμπορική υποστήριξη του δικαιοδόχου από την Yves Rocher

(23) Με το άνοιγμα του κέντρου (εγκατάσταση του Centre de Beaute), η Yves Rocher παρέχει στον δικαιοδόχο κάθε σχετική βοήθεια για τη διαρρύθμιση και τη διευθέτηση του Κέντρου, σύμφωνα με τα πρότυπα και το κύρος της Yves Rocher θέτει στη διάθεσή του όλες τις τεχνικές της γνώσεις.

Διαρκούσης της συμβάσεως, η δικαιοπάροχος εταιρεία δίνει τις συμβουλές της στον δικαιοδόχο και παρέχει, εφόσον αυτός το ζητήσει, τη συνδρομή της για την εκμετάλλευση του κέντρου: παρακολούθηση των διατυπώσεων, αγορά προϊόντων και λοιπές προμήθειες υλικού, διαφήμιση (εναρκτήρια διαφημιστική εκστρατεία και κατά περιόδους διαφημιστικές ενέργειες για τη στήριξη και την προώθηση των πωλήσεων, είτε στο κατάστημα, είτε κατευθείαν στους καταναλωτές).

Χρηματικές υποχρεώσεις του δικαιοδόχου έναντι του δικαιοπάροχου

(24) Σε όλες τις χώρες, ο δικαιοδόχος οφείλει να καταβάλει αρχικά ένα κατ' αποκοπή ποσό για δικαίωμα εισόδου του στο σύστημα. Στις Κάτω Χώρες, εκτός από την καταβολή ενός τέτοιου αρχικού κατ' αποκοπή ποσού που είναι όμως μικρότερο, οφείλει επίσης ετήσια δικαιώματα που αντιπροσωπεύουν το 1 % του κύκλου εργασιών του χωρίς φόρο, εξαιρουμένων των παροχών υπηρεσιών αισθητικού.

Επίσης, ο δικαιοδόχος καταβάλλει σε τακτά διαστήματα στην Yves Rocher κατ' αποκοπή ποσοστό των εξόδων διαφήμισης.

Εφαρμογή εκ μέρους του δικαιοδόχου ενιαίων εμπορικών μεθόδων υπό τον έλεγχο της Yves Rocher

(25) Οι κοινοποιηθείσες συμβάσεις επιβάλλουν στον δικαιοδόχο την τήρηση ενιαίων εμπορικών μεθόδων. Ο δικαιοδόχος αναγνωρίζει ότι υποχρεούται να εκμεταλλεύεται το κέντρο του σύμφωνα με τις διαδικασίες που έχει καθορίσει η εταιρεία στο εγχειρίδιο διαδικασιών που αφορούν κυρίως τις ακόλουθες πτυχές: διακόσμηση, φωτισμό, διαρρύθμιση σύμφωνα με τα σχέδια και τις μελέτες που η Yves Rocher διενεργεί με έξοδά της, γενικότερη διευθέτηση και έπιπλα των κέντρων, παρουσίαση των προϊόντων, τεχνικές πωλήσεως, διαφημιστικές εκστρατείες, φύση και ποιότητα των παρεχομένων υπηρεσιών αισθητικού, λογιστικά, ασφάλειες . . .

Ο δικαιοδόχος υποχρεούται επίσης να υποβάλει για προηγούμενη έγκριση στην Yves Rocher τις διαφημιστικές του ενέργειες που προτίθεται να αναλάβει ο ίδιος αυτόνομα. Ο έλεγχος του δικαιοπάροχου αφορά μόνο τη φύση της σχετικής διαφήμισης, και όχι τιμές μεταπώλησης.

Επίσης, ο δικαιοδόχος υποχρεούται να εκμεταλλεύεται έναν ή περισσότερους θαλάμους παροχής υπηρεσιών αισθητικού, όπου μπορούν να χρησιμοποιούνται και να παρέχονται αντίστοιχα μόνο τα προϊόντα και οι φροντίδες που επιτρέπονται από την εταιρεία.

Ο δικαιοπάροχος διατηρεί το δικαίωμα να πραγματοποιεί ελέγχους στα βιβλία του δικαιοδόχου και να του ζητεί κοινοποίηση των λογιστικών καταστάσεών του.

Ρήτρα αποχής του δικαιοδόχου από την άσκηση ανταγωνισμού

α) Διαρκούσης της συμβάσεως

(26) Ο δικαιοδόχος αναλαμβάνει ρητά την υποχρέωση να μην ασκεί άμεσα ή έμμεσα δραστηριότητες επί πληρωμή ή όχι, που ανταγωνίζονται αυτές που ασκούνται στα πλαίσια των κέντρων Yves Rocher. Ο δικαιοδόχος είναι ελεύθερος να αποκτά οικονομικά συμφέροντα στο εταιρικό κεφάλαιο επιχειρήσεως που ανταγωνίζεται την Yves Rocher, υπό τον όρο ότι η επένδυσή του αυτή δεν τον οδηγεί σε προσωπική συμμετοχή στην άσκηση των ανταγωνιστικών δραστηριοτήτων.

Ο δικαιοδόχος υποχρεούται να πωλεί αποκλειστικά προϊόντα με το σήμα Yves Rocher, επιφύλαξη κάποιας ανοχής όσον αφορά ορισμένα βοηθητικά προϊόντα (χρωστήρες, λαβίδες, μικρά ψαλίδια . . .) για τα οποία η Yves Rocher επιφυλάσσεται να παρέχει προηγουμένως την έγκρισή της. β) κατά τη λήξη της συμβάσεως

(27) Ο δικαιοδόχος υποχρεούται να μην ασκεί ανταγωνισμό στην Yves Rocher άμεσα ή έμμεσα, ακόμη και σαν μισθωτός, επί ένα έτος και μέσα στα όρια της περιοχής αποκλειστικής δικαιοδοσίας του, είτε για δικό του λογαριασμό είτε με τη βοήθεια ανταγωνίστριας επιχείρησης.

Ρήτρες για τις προμήθειες των δικαιοδόχων

(28) Ο δικαιοδόχος έχει το δικαίωμα να προμηθεύεται προϊόντα Yves Rocher όχι μόνον από την Yves Rocher αλλά και από άλλους δικαιοδόχους της, είτε είναι εγκατεστημένοι στο ίδιο κράτος μέλος, είτε όχι.Ο δικαιοδόχος μπορεί να προμηθεύεται από τους προμηθευτές της αρεσκείας του, τα εγκεκριμένα βοηθητικά προϊόντα είδη για την επίπλωση καθώς και το υλικό παροχής υπηρεσιών αισθητικού.

Υποχρέωση προώθησης των πωλήσεων

(29) Ο δικαιοδόχος υποχρεούται να καταβάλει κάθε προσπάθεια και να αφιερώνει όλον τον αναγκαίο χρόνο για την προώθηση των πωλήσεων των προϊόντων Yves Rocher και την παροχή υπηρεσιών αισθητικού, αναλαμβάνει δε να μην ασκεί δραστηριότητες που δεν συμβιβάζονται με αυτές του κέντρου.

Οι τιμές μεταπώλησης των δικαιοδόχων

(30) Η Yves Rocher διανέμει στους δικαιοδόχους της κατάλογο με ενδεικτικές τιμές. Όλοι οι δικαιοδόχοι, περιλαμβανομένων των βέλγων, είναι ελεύθεροι να καθορίζουν τις τιμές μεταπώλησής τους στους καταναλωτές σε επίπεδο ανώτερο ή κατώτερο των ενδεικτικών τιμών, συνιστάται όμως να μην υπερβαίνουν τις αναγραφόμενες στον κατάλογο αυτό τιμές.

Μετά από παρατηρήσεις της Επιτροπής, η Yves Rocher κατήργησε επισήμως, από την 1η Δεκεμβρίου 1986 τις ρήτρες που επιβάλλουν την τήρηση ελάχιστων τιμών -που στην πράξη δεν εφαρμόστηκαν- τις οποίες περιείχαν οι συμβάσεις που συνήφθησαν στο αρχικό στάδιο εγκατάστασης του δικτύου καταστημάτων.

Αμοιβαίες παραδόσεις μεταξύ δικαιοδόχων της Yves Rocher

(31) Ο δικαιοδόχος αναλαμβάνει να μη μεταβιβάζει άμεσα ή έμμεσα τα προϊόντα της Yves Rocher σε άλλους μεταπωλητές, πέραν των δικαιοδόχων Yves Rocher.

Οι αρχικές συμβάσεις franchise απαγόρευαν στο δικαιοδόχο να πωλεί τα προϊόντα αυτά ακόμη και σε άλλους δικαιοδόχους franchise της Yves Rocher. Η ρήτρα αυτή έχει απαλειφθεί από την 1η Δεκεμβρίου 1986, μετά από τις παρατηρήσεις που διατύπωσε η Επιτροπή. Η Yves Rocher επιτρέπει σε όλες τις συμβάσεις franchise που συνάπτει, τη διενέργεια αμοιβαίων προμηθειών μεταξύ των δικαιοδόχων της τόσο στο εσωτερικό ενός όσο και ανάμεσα σε περισσότερα κράτη μέλη.

Διάρκεια ισχύος των συμβάσεων

(32) Κατ' αρχήν η Yves Rocher συνάπτει και ανανεώνει την ισχύ όλων των συμβάσεων της franchise για διάρκεια πέντε ετών κατ' ανώτατο όριο.

Νομική θέση των βέλγων δικαιοδόχων franchine

(33) Οι δικαιοδόχοι της Yves Rocher μεταπωλούν τα προϊόντα Yves Rocher, τα εγκεκριμένα βοηθητικά προϊόντα (βλέπε σημείο 26) και εξασφαλίζουν την παροχή υπηρεσιών καλλωπισμού εξ ονόματός τους για λογαριασμό τους.

Ωστόσο, οι βέλγοι δικαιοδόχοι πωλούν, σύμφωνα με τη σύμβασή τους, εξ ονόματός και για λογαριασμό της εταιρείας Yves Rocher τα προϊόντα Yves Rocher που προμηθεύονται από τον δικαιοπάροχο ή από τους άλλους βέλγους δικαιοδόχους franchise βάσει των αμοιβαίων μεταξύ τους παραδόσεων (βλέπε σημείο 31) και αμείβονται έτσι με προμήθεια.

Σε κάθε περίπτωση, οι βέλγοι δικαιοδόχοι franchise είναι ελεύθεροι να καθορίζουν τις τιμές που εφαρμόζουν στον τελικό καταναλωτή (βλέπε σημείο 30, οπότε προσαρμόζεται ανάλογα η προμήθεια 30 % που τους οφείλει ο δικαιοπάροχος όταν πωλούν εξ ονόματος και για λογαριασμό του.

Παρατηρήσεις τρίτων

(34) Μετά από τη δημοσίευση της ανακοίνωσης σύμφωνα με το άρθρο 19 παράγραφος 3 του κανονισμού αριθ. 17, τρίτοι ενδιαφερόμενοι υπέβαλαν στην Επιτροπή τις παρατηρήσεις τους. Ορισμένοι εγκρίνουν ουσιαστικά την απαλλαγή των κοινοποιηθεισών συμβάσεων-τύπων, με την επιφύλαξη αντιρρήσεων αρχής που εγείρονται όσον αφορά την πρακτική εφαρμογής ανώτατων συνιστώμενων τιμών, αποτέλεσμα των οποίων θα μπορούσε να είναι η εξίσωση των τιμών πωλήσεως στον καταναλωτή. Επιθυμώντας να διευκρινήσει τα σημεία αυτά, η Yves Rocher διένειμε, κατόπιν αιτήματος της Επιτροπής, στους δικαιοδόχους της εγκύκλιο με την οποία τόνιζε τον καθαρά ενδεικτικό χαρακτήρα των συνιστώμενων τιμών και συγκατατέθηκε να απαλείψει από τις εγκυκλίους της κάθε αναφορά στην έννοια των ανώτατων τιμών.

ΙΙ. ΝΟΜΙΚΗ ΕΚΤΙΜΗΣΗ

Α. Άρθρο 85 παράγραφος 1

(35) Δυνάμει του άρθρου 85 παράγραφος 1 είναι ασυμβίβαστες με την κοινή αγορά και απαγορεύονται όλες οι συμφωνίες μεταξύ επιχειρήσεων που δύνανται να επηρεάσουν το εμπόριο μεταξύ κρατών μελών και που έχουν ως αντικείμενο ή αποτέλεσμα την παρεμπόδιση, τον περιορισμό ή την νόθευση του ανταγωνισμού εντός της κοινής αγοράς.

(1) ΕΕ αριθ. L 13 της 21. 2. 1962, σ. 204/62.

(2) ΕΕ αριθ. C 95 της 23. 4. 1986, σ. 3.

(1) Πίνακας που περιλαμβάνεται στη μελέτη της DAFSA «Les leaders de la parfumerie et de la cosmetologie mondiale».

Χαρακτηριστικά των εξετασθεισών συμβάσεων

franchise

(36) Με τις κοινοποιηθείσες συμβάσεις -τύπους διανομής με franchise, η Yves Rocher παραχωρεί στους δικαιούχους της μέσα στην οριοθετούμενη από τη σύμβαση περιοχή, το αποκλειστικό δικαίωμα να χρησιμοποιούν στο κατάστημα λιανικής πωλήσεως τους δικούς της διακριτικούς τίτλους (έμβλημα, εμπορικό σήμα και επωνυμία), καθώς και τα σχέδια και τα μοντέλα της για την πώληση των προϊόντων της.

Επιπλέον, τους μεταβιβάζει την εκ των προτέρων δοκιμασμένη από τον δικαιοπάροχο τεχνογνωσία η οποία δεν έχει κοινολογηθεί σε τρίτους, ξένους προς το δίκτυο, και συνιστά για το λόγο αυτό ανταγωνιστικό πλεονέκτημα. Η τεχνογνωσία αυτή, η οποία αναπτύσσεται στο εγχειρίδιο διαδικασιών και συμπληρώνεται με τη συνεχή παροχή τεχνικής και εμπορικής συνδρομής, υφίσταται συνεχή ενημέρωση σε συνάρτηση με τα αποτελέσματα της κτηθείσας πείρας από τον δικαιοπάροχο μέσω των πωλήσεών του δια αλληλογραφίας και των προτύπων καταστημάτων του. Ο στενός συσχετισμός αυτών των δύο παροχών του δικαιοπάροχου συντελεί στη δημιουργία μιας πρωτότυπης μορφής διανομής σειράς καλλυντικών που έχουν ως άξονα τη φυσική ομορφιά με τη χρήση φυτών και παρουσιάζονται με ενιαίο εμπορικό σήμα, το οποίο οι δικαιοδόχοι αναλαμβάνουν να προωθούν κατ' αποκλειστικότητα.

(37) Η παραχώρηση αυτών των δικαιωμάτων εκμετάλλευσης συνοδεύεται με την επιβολή όρων. Πράγματι, οι δικαιοδόχοι δεν μπορούν να χρησιμοποιούν τα παραχορούμενα δικαιώματα βιομηχανικής ιδιοκτησίας και τις κοινοποιούμενες σ' αυτούς γνώσεις, παρά μόνο εφόσον συμμορφώνονται αυστηρά με τον εξυπηρετούμενο από αυτές στόχο, δηλαδή την πρωτότυπη και εξελεκτική μορφή διανομής των προϊόντων μάρκας Yves Rocher σύμφωνα με εμπορικές μεθόδους δοκιμασμένες από τον δικαιοπάροχο.

(38) Δεδομένου ότι τα μέλη του δικτύου Yves Rocher συνδέονται μεταξύ τους με μία εκ των πραγμάτων στενή εμπορική αλληλεγγύη, οι εξετασθείσες συμβάσεις franchise αποτελούν έκφραση των τρόπων λειτουργίας μιας ισχυρά καθετοποιημένης διανομής. Συνιστούν, πάντως, συμφωνίες μεταξύ επιχειρήσεων κατά την έννοια του άρθρου 85 παράγραφος 1 στο μέτρο που οι δικαιοδόχοι είναι ιδιοκτήτες της εμπορικής εκμετάλλευσής τους, της οποίας αναλαμβάνουν τα έξοδα εγκατάστασης και την οποία εκμεταλλεύονται υπό ιδία ευθύνη.

Συμβατικές υποχρεώσεις που δεν περιορίζουν τον ανταγωνισμό

(39) Η πρωτότυπη μορφή διανομής που εφαρμόζεται με τις εξετασθείσες συμβάσεις δεν θίγει αυτή καθεαυτή τον ανταγωνισμό, λαμβανομένων υπόψη των σημερινών διαρθρώσεων παραγωγής και διανομής που χαρακτηρίζουν την εν λόγω αγορά (1). Επιτρέπει στην Yves Rocher να εγκαταστήσει ένα ενιαίο δίκτυο διανομής χωρίς να κινητοποιήσει δικά της κεφάλαια για το άνοιγμα καταστημάτων λιανικής πωλήσεως παρέχοντας ταυτόχρονα τη δυνατότητα σε μη-ειδικούς να προβούν στην εκμετάλλευση γνωστών διακριτικών σημάτων και δοκιμασμένων εμπορικών μεθόδων.

(40) Οι υποχρεώσεις που επιβάλλονται από τον δικαιοπάροχο στους δικαιούχους του για να εξασφαλίζει ότι οι τελευταίοι εκμεταλλεύονται τα αποκλειστικά δικαιώματα βιομηχανικής ιδιοκτησίας και τεχνογνωσίας σύμφωνα με τον προορισμό των δικαιωμάτων αυτών, προκύπτουν από την ίδια την ύπαρξη του δικαιώματός του επί των πνευματικών δημιουργημάτων του και δεν αποτελούν στοιχεία συμβάσεως ή εναρμονισμένης πρακτικής τα οποία εμπίπτουν στο άρθρο 85 παράγραφος 1. Ως εκ τούτου, οι περιορισμοί της εμπορικής αυτονομίας των δικαιοδόχων κατά την άσκηση των δικαιωμάτων εκμετάλλευσής τους, χωρίς τους οποίους δεν θα μπορούσε να είναι νοητή η λειτουργία του σχετικού δικτύου, δεν συνιστούν περιορισμούς του ανταγωνισμού κατά την έννοια του άρθρου 85 παράγραφος 1.

(41) Η απουσία συμβατικής υποχρέωσης της Yves Rocher να τηρεί ορισμένα κριτήρια επιλογής των εταίρων της εξηγείται από το γεγονός ότι η Yves Rocher αναλαμβάνει η ίδια την επαγγελματική κατάρτιση των δικαιοδόχων της στη διάρκεια ενός αρχικού δοκιμαστικού σταδίου, ενόψει του ανοίγματος νέων καταστημάτων franchise. Έτσι διατηρεί το δικαίωμα να επιλέγει ελεύθερα τους συνεργάτες τους και να αποκλείει τους υποψήφιους που κρίνει ότι δεν διαθέτουν τα προσωπικά και επαγγελματικά προσόντα τα οποία η ίδια απαιτεί για την εφαρμογή της μεθόδου που έχει αναπτύξει.

(42) Ο δικαιοπάροχος franchise πρέπει επίσης να συμμετέχει στον προσδιορισμό του τόπου εγκατάστασης του κέντρου μαζί με τον δικαιοδόχο, προς το κοινό τους συμφέρον. Πράγματι, μία κακή επιλογή θα μπορούσε να οδηγήσει σε εμπορική αποτυχία του δικαιοδόχου και να ζημιώσει έμμεσα τη φήμη του δικτύου. Στην πράξη, η Yves Rocher προβαίνει σε προηγούμενη μελέτη της αγοράς και της περιοχής εγκατάστασης, προτείνει δε στον δικαιοδόχο τη βέλτιστη εμπορική ζώνη. Την επιλογή του ίδιου του καταστήματος κάνει ο δικαιοδόχος με τη σύμφωνη γνώμη της Yves Rocher. Οπωσδήποτε, ο τόπος εγκατάστασης του καταστήματος αποτελεί αντικείμενο συμφωνίας, ενόψει του γενικότερου συμφέροντος των μελών του δικτύου. Για τους ίδιους αυτούς λόγους, και κάθε μεταφορά του μέντρου, υπόκειται σε προηγούμενη έγκριση της Yves Rocher. Το άρθρο 85 παράγραφος 1 δεν εφαρμόζεται όσον αφορά αυτή τη ρήτρα εφόσον η μεταφορά ενός κέντρου μπορεί να απορριφθεί μόνο για λόγους που αφορούν τη φήμη του δικτύου διανομής.

(43) Η υποχρέωση του δικαιοδόχου να μην πωλεί προϊόντα της Yves Rocher παρά μόνο σε ένα κατάστημα το οποίο να έχει διαρρυθμιστεί και διακοσμηθεί σύμφωνα με τα σχέδια και τις μελέτες της Yves Rocher που πραγματοποιεί η ίδια με δικές της δαπάνες, αποβλέπει επίσης στο να εξασφαλιστεί ο εκ μέρους του δικαιοδόχου σεβασμός της πρωτότυπης μορφής διανομής που του έχει διαβιβαστεί. Η εξωτερική όψη και η εσωτερική διαρρύθμιση ενός κέντρου και η παρουσίαση των προϊόντων δεν αποτελούν στοιχεία δυνάμενα να διαχωριστούν από τις μεθόδους και διαδικα

σίες που κοινοποιεί στους δικαιοδόχους η Yves Rocher, ούτε από το γενικότερο κύρος του δικτύου διανομής.

Το ίδιο ισχύει όσον αφορά την υποχρέωση του δικαιοδόχου να χρησιμοποιεί τη μεταβιβασθείσα σ' αυτόν από το δικαιοπάροχο τεχνογωνσία και να εφαρμόζει τις εμπορικές μεθόδους που έχει τελειοποιήσει ο τελευταίος.

(44) Η ρήτρα που εξαρτά από προηγούμενη συγκατάθεση της Yves Rocher οποιαδήποτε τοπική διαφημιστική εκστρατεία που αναλαμβάνει για λογαριασμό του ο δικαιοδόχος, εφόσον βέβαια αφορά μόνο τη φύση της διαφήμισης, εξαιρουμένων των τιμών μεταπώλησης, τείνει να εξασφαλίσει τον ποιοτικό έλεγχο των μεμονωμένων διαφημιστικών ενεργειών εκ μέρους του δικαιοπάροχου, ώστε να αποφεύγονται οι ενδεχόμενες αποκλίσεις από το θέμα της φυσικής ομορφιάς με τη χρήση φυτών που αποτελεί και την εικόνα κύρους του δικτύου διανομής.

(45) Η υποχρέωση του δικαιοδόχου να πωλεί αποκλειστικά και μόνο προϊόντα με το σήμα της Yves Rocher - εκτός από τα βοηθητικά προϊόντα που έχουν τύχει προηγούμενης εγκρίσεως του δικαιοπάροχου- απορρέει από την ίδια τη φύση της μορφής διανομής της Yves Rocher, και επιτρέπει σε ανεξάρτητους εμπορευόμενους να πωλούν ολόκληρη τη σειρά προϊόντων Yves Rocher χρησιμοποιώντας διακριτικό τίτλο, εμπορικό σήμα, ορισμένα σύμβολα και εμπορικές μεθόδους που έχουν αποδειχθεί αποτελεσματικές. Η διανομή προϊόντων που φέρουν άλλα εμπορικά σήματα από αυτό τον δικαιοπάροχο θα εξέθετε την Yves Rocher στον κίνδυνο εκμετάλλευσης της τεχνογνωσίας της προς όφελος των ανταγωνιστών της και θα έβλαπτε την ταυτότητα του δικτύου διανομής, η οποία συμβολίζεται από το διακριτικό τίτλο Yves Rocher. Αναγκαία απόρροια αυτού είναι ότι ο δικαιοδόχος μπορεί να πορομηθεύεται μόνον από την Yves Rocher ή από άλλους δικαιοδόχους.

(46) Η απαγόρευση για τους δικαιοδόχους να μεταπωλούν τα προϊόντα Yves Rocher σε άλλους πωλητές που δεν ανήκουν στο δίκτυο Yves Rocher είναι προκειμένη περίπτωση, σύμφυτη με τις υποχρεώσεις των δικαιοδόχων να συμμορφώνονται με τις διαδικασίες και μεθόδους του δικαιοπάροχου και να προσφέρουν τα προϊόντα με το σήμα Yves Rocher. Οι υποχρεώσεις αυτές δεν θα είχαν πλέον νόημα αν οι δικαιοδόχοι της Yves Rocher μπορούσαν ελεύθερα να μεταβιβάζουν περαιτέρω τα προϊόντα της συμβάσεως σε μεταπωλητές οι οποίοι, εξ ορισμού, δεν έχουν πρόσβαση στη τεχνογνωσία της Yves Rocher και δεν υποχρεούνται να ακολουθούν τις εμπορικές μεθόδους της, τη στιγμή που αυτή είναι αναγκαίες για την καθιέρωση και τη διατήρηση της φήμης του δικτύου και των διακριτικών σημάτων του.

(47) Η ρήτρα, βάσει της οποίας απαγορεύεται στο δικαιοδόχο να ασκεί, διαρκούσης της συμβάσεως ανταγωνιστικές δραστηριότητες, είναι όπως και η απαγόρευση να παραχωρεί ή να μεταβιβάζει ολόκληρη ή στοιχεία της συμβάσεως franchise χωρίς τη γραπτή προηγούμενη συμφωνία του δικαιοπάροχου και να κοινολογεί την διαβιβασθείσα τεχνογνωσία, απαραίτητη για να προστατεύεται η παρεχόμενη από τον δικαιοπάροχο τεχνογνωσία και συνδρομή. Πράγματι, οι κοινοποιηθείσες γνώσεις μπορούν, λόγω της ίδιας της φύσεως τους, να χρησιμοποιηθούν για άλλα προϊόντα ή υπηρεσίες αισθητικού, πράγμα που θα έκανε να επωφελούνται οι ανταγωνιστές, έστω και έμμεσα, από την εν λόγω εμπορική οργάνωση. Άλλα μέσα αποφυγής αυτού του κινδύνου ενδέχεται να μην αοδειχθούν εξίσου αποτελεσματικά.

Η ρήτρα, που εξαρτά την εκ μέρους του δικαιοδόχου απόκτηση οικονομικών συμφερόντων στο εταιρικό κεφάλαιο και εταιρείας που ανταγωνίζεται την Yves Rocher, υπό τον όρο ότι ο δικαιοδόχος δεν υποχρεώνεται να συμμετέχει, λόγω του γεγονότος αυτού προσωπικά στην άσκηση ανταγωνιστικών δραστηριοτήτων, επιδιώκει τον ίδιο στόχο και αξιολογείται με τον ίδιο τρόπο.

(48) Το ίδιο ισχύει όσον αφορά τη συμβατική ρήτρα που απαγορεύει στους πρώην δικαιοδόχους της Yves Rocher και κατά τη διάρκεια ενός έτους από τη λήξη της συμβάσεως, να ασκούν δραστηριότητα λιανικής πωλήσεως καλλυντικών στην περιοχή της πρώην δικαιοδοσίας τους. Η απαγόρευση αυτή έχει απλώς ως αντικείμενο να εμποδίζονται οι ανταγωνιζόμενοι την Yves Rocher παραγωγοί από την εκμετάλλευση της διατεθείσας από την Yves Rocher στον πρώην δικαιοδόχο της τεχνογνωσίας και της πελατείας που έχει αποκτηθεί χάρη σ' αυτήν την τεχνογνωσία και τα διακριτικά σήματα της Yves Rocher ενώ ταυτόχρονα, λγω της γεωγραφικής αποκλειστικότητας που είχε πραχωρηθεί στον δικαιοδόχο κατά την διάρκεια της συμβάσεως, η Yves Rocher δεν διαθέτει κατάστημα κατά τη λήξη της συμβάσεως και θα πρέπει ως εκ τούτου, να διαθέτει εύλογη προθεσμία για να εγκαταστήσει νέο κέντρο.

Υπό τις συνθήκες αυτές, η ρήτρα αυτή δεν υπερβαίνει το αυστηρά αναγκαίο μέτρο ώστε να επιτυγχάνεται ο στόχος της, στο μέτρο που ο πρώην δικαιοδόχος μπορεί να ανταγωνίζεται την Yves Rocher ήδη με τη λήξη της συμβάσεως, εγκαθιστάμενος εκτός της περιοχής της πρώην δικαιοδοσίας του, ενδεχομένως δε στην περιοχή δικαιοδοσίας άλλων δικαιοδόχων της Yves Rocher. Υπό τις συνθήκες αυτές η ρήτρα δεν θα μπορούσε να θεωρηθεί ότι περιορίζει τον ανταγωνισμό κατά την έννοιας του άρθρου 85 παράγραφος 1.

Η εκτίμηση της εξετασθείσας ρήτρας δεν προδικάζει τις εγγυήσεις που παρέχονται στους δικαιοδόχους από το εθνικό δίκαιο κατά τη λήξη της σύμβασης.

(49) Η γενικής φύσεως υποχρέωση για την προώθηση των πωλήσεων που αναλαμβάνουν οι δικαιοδόχοι, στο μέτρο που υποχρεούνται να καταβάλουν όλες τις προσπάθειές τους και να αφιερώνουν όλο τον αναγκαίο χρόνο για να προωθούν τις πωλήσεις των προϊόντων Yves Rocher και να παρέχουν τις υπηρεσίες αισθητικού καθώς και η απαγόρευση να ασκούν δραστηριότητες που θα ήταν ασυμβίβαστες με τις δραστηριότητες του κατασήματος που διευθύνουν δεν συνιστούν στη συγκερκριμένη περίπτωση περιορισμό του ανταγωνισμού. Η επιτυχία του ειδικού συστήματος διανομής της Yves Rocher εξαρτάται επίσης από την παρουσία και την προσωπική συμμετοχή του δικαιοδόχου στην εκμετάλλευση του καταστήματός τους, δεδομένου ότι η Yves Rocher βασίστηκε ακριβώς σε προσωπικά κριτήρια για να τον επιλέξει, μετά από την κατάλληλη επαγγελματική κατάρτιση που του παρέσχε. Με την επιφύλαξη αυτή, μία τέτοια ρήτρα δεν απαγορεύει στο δικαιοδόχο να προχωρήσει στην άσκηση μη ανταγωνιστικού εμπορίου, στο μέτρο που εξασφαλίζεται η προσωπική του ενασχόλιση για τη διανομή των προϊόντων Yves Rocher.

(50) Το δικαίωμα που διατηρεί ο δικαιοπάροχος να επιθεωρεί τα βιβλία και τις λογιστικές κααστάσεις των δικαιοδόχων αποβλέπει στον έλεγχο, κατά περίπτωση, της τήρησης των υποχρεώσεων που αναλαμβάνουν οι δικαιοδόχοι. Στο μέτρο που το δικαίωμα αυτό δεν χρησιμοποιείται για να εξασφαλίσει τον έλεγχο της τήρησης εκ μέρους των δικαιοδόχων υποχρεώσεων που δεν εμπίπτουν στο άρθρο 85 παράγραφος 1, δεν θα μπορούσε επιπλέον να θεωρηθεί ότι περιορίζει τον ανταγωνισμό χωρίς να θίγονται οι δυνατότητες για τυχόν κυρώσεις, που παρέχονται από το εθνικό δίκαιο εναντίον της ενδεχόμενης ανάμειξης του δικαιοπαρόχου.

Ειδικότερα, το δικαίωμα του δικαιοπαρόχου να ελέγχει τα βιβλία αποθήκης, του επιτρέπει να προλαμβάνει την αδικαιολόγητα παρατεταμένη αποθεματοποίηση των προϊόντων, που μπορεί να αλλοιώνει την ποιότητά τους. Η Επιτροπή επιφυλάσσεται να περεμβαίνει στην περίπτωση που οι έλεγχοι αυτοί χρησιμοποιούνται από το δικαιοπάροχο της franchise με σκοπό να θίξει την ευχέρεια των δικαιοδόχων της να καθορίζουν τις τιμές πωλήσεώς τους.

(51) Οι ενδεικτικές τιμές που αναγράφονται στους καταλόγους τους οποίους διανέμει η Yves Rocher στους δικαιοδόχους franchise είναι θεμιτές, επειδή οι δικαιοδόχοι διατηρούν τη δυνατότητα να ορίζουν εντελώς ελεύθερα τις τιμές τους, καθώς και επειδή κατά την έρευνα στην υπόθεση αυτή δεν επισημάνθηκε καμία εναρμονισμένη πρακτική μεταξύ του δικαιοπάροχου και του δικαιοδόχου ή μεταξύ των τελευταίων, με σκοπό την εφαρμογή των τιμών αυτών (1).

Απουσία αντιανταγωνιστικών αποτελεσμάτων έναντι των ανταγωνιζομένων παραγωγών και διανομέων

(52) Έναντι των ανταγωνιζομένων παραγωγών και διανομέων, το δίκτυο Yves Rocher, δεν μπορεί να παράγει αισθητά οριζόντια αντιανταγωνιστικά αποτελέσματα, εκτός των πλαισίων της μάρκας αυτής, δεδομένου ότι τόσο στο επίπεδο της παραγωγής όσο και της διανομής υπάρχει κατακερματισμός της προσφοράς καλλυντικών.

(53) Ακόμη και αν περιλαμβάνεται μεταξύ των κυριοτέρων ευρωπαίων παραγωγών, η Yves Rocher διαθέτει απλώς κάτι περισσότερο από το 5 % του συνόλου της αγοράς καλλυντικών σε δύο μόνο κράτη μέλη, στη δε κυριότερη γεωγραφική αγορά της δεν ελέγχει περισσότερο από το 15 % του ενός εκ των τεσσάρων επιμέρους τμημάτων της αγοράς. Τα 600 περίπου καταστήματα πωλήσεως με σύστημα franchise που διαθέτει στη Γαλλία δεν μπορούν να συμβάλλουν, μαζί με τους υπόλοιπους 7 000 περίπου ειδικευμένους λιανοπωλητές στη χώρα αυτή, στην ακαμψία των δομών της διανομής και στην αισθητή επιδείνωση των συνθηκών πρόσβασης των ανταγωνιστών στην αγορά, αν συγκριθούν οι αριθμοί αυτοί με τα 100 000 καταστήματα πωλήσεως που εκπροσωπούν την ευρύτερη διαθέση προϊόντων στη χώρα αυτή, καθώς και με το σχετικό ειδικό βάρος των πωλήσεων της Yves Rocher στο πλασιο καθεμίας από τις τέσσερις κατηγορίες καλλυντικών. Το ίδιο ισχύει στα άλλα κράτη μέλη, όπου ο συνολικός αριθμός καταστημάτων πωλήσεως προϊόντων Yves Rocher δεν υπερβαίνει τα 500 και όπου τα μη ειδικευμένα καταστήματα διανομής αντιπροσωπεύουν ένα εξίσου σημαντικό ποσοστό των πωλήσεων του τομέα.

Συμβατικές υποχρεώσεις που περιορίζουν τον ανταγωνισμό

(54) Αντίθετα, η επιλογή από την Yves Rocher ενός μόνον δικαιοδόχου franchise σε συγκεκριμένη περιοχή στην οποία ο τελευταίος έχει το αποκλειστικό δικαίωμα να χρησιμοποιεί τους διακριτικούς τίτλους του δικαιούχου και την τεχνογνωσία του για σκοπούς της πώλησης προϊόντων Yves Rocher σε ένα κέντρο και η δέσμευση του δικαιοπάροχου να μην εγκαθιστά ο ίδιος άλλο κατάστημα στην περιοχή δικαιοδοσίας καθενός των δικαιοδόχων του σε συνδυασμό με την απαγόρευση που επιβάλλεται σε καθένα από τους δικαιδόχους να ανοίγει άλλο κατάστημα, δέσμευση που απορρέει από την παγόρευση χρησιμοποίησης των διακριτικών τίτλων της Yves Rocher σε άλλο μέρος εκτός από το οριζόμενο στη σύμβαση, καταλήγουν σε καταμερισμό της αγοράς μεταξύ του δικαιοπάροχου και των διαδόχων του καθώς και μεταξύ των δικαιοδόχων και περιορίζουν με τον τρόπο αυτό τον ανταγωνισμό στο εσωτερικό του δικτύου.

(55) Οι συμβάσεις franchise της Yves Rocher εμποδίζουν μέσω τέτοιων ρητρών τους δικαιοδόχους από το να εγκαθίστανται σε άλλο κράτος μέλος και είναι δυνατόν να επηρεάσουν το εμπόριο μεταξύ κρατών μελών και μάλιστα σε αισθητό βαθμό, λαμβανομένων υπόψη του μέγεθους του ομίλου Yves Rocher, του μεριδίου που κατέχει στην αγορά -άνω του 5 % σε δύο από τα ενδιαφερόμενα κράτη μέλη- τη φήμης των προϊόντων του, της γεωγραφικής επέκτασης της αλυσίδας καταστημάτων Yves Rocher σε σημαντικό τμήμα της κοινής αγοράς και της συνύπαρξής της με ένα ιδιαίτερα αναπτυγμένο σύστημα πωλήσεως με αλληλογραφία. Οι κοινοποιηθείσες συμβάσεις εμπίπτουν, ως εκ τούτου, στο πεδίο εφαρμογής του άρθρου 85 παράγραφος 1.

Β. Άρθρο 85 παράγραφος 3

(56) Σύμφωνα με τους όρους του άρθρου 85 παράγραφος 3 οι διατάξεις της παραγράφου 1 του εν λόγω άρθρου μπορούν να κηρυχθούν ανεφάρμοστες, ιδίως σε κάθε συμφωνία ή κατηγορία συμφωνιών μεταξύ επιχειρήσεων, που συμβάλλουν στη βελτίωση της παραγωγής ή της διανομής των προϊόντων ή στην προώθηση της τεχνικής ή οικονομικής προόδου, εξασφαλίζοντας συγχρόνως στους καταναλωτές δίκαιο τμήμα από το όφελος που προκύπτει, και η οποία συμφωνία:

α) δεν επιβάλλει στις ενδιαφερόμενες επιχειρήσεις περιορισμούς που δεν είναι απαραίτητοι για την επίτευξη των στόχων αυτών·

β) δεν παρέχει στις επιχειρήσεις τη δυνατότητα καταργήσεως του ανταγωνισμού επί σημαντικού τμήματος των σχετικών προϊόντων.

(57) Οι κανονισμοί αριθ. 67/67 (1) και (ΕΟΚ) αριθ. 1983/83 (2) της Επιτροπής, όπως τροποοιήθηκαν τελευταία από την πράξη προσχώρησης της Ισπανίας και της Πορτογαλίας που προβλέπουν απαλλαγή κατά κατηγορίες των συμφωνιών αποκλειστικότητας δεν εφαρμόζονται στις εν λόγω συμβάσεις -τύπους παραχώρησης franchise, των οποίων η νομική φύση είναι διαφορετική (3). Οι συμβάσεις αυτές αποτελούν, πέραν από τη φύση τους ως συμβάσεων διανομής, συμβάσεις με τις οποίες ο δικαιοπάροχος αναλαμβάνει την υποχρέωση να παραχωρεί το δικαίωμα εκμετάλλευσης των διακριτικών σημάτων και των εμπορικών μεθόδων του ενόψει της εφαρμογής εκ μέρους του δικαιοδόχου μιας πρωτότυπης και εξελικτικής μορφής διανομής. Πρέπει λοιπόν να εξεταστεί κατά πόσο οι εν λόγω συμβάσεις μπορούν να τύχουν επιμέρους απαλλαγής κατ' εφαρμογή του άρθρου 85 παράγραφος 3.

(58) Οι συμβάσεις franchise της Yves Roches συμβάλλουν στη βελτίωση της διανομής των εν λόγω προϊόντων επειδή διευκολύνουν στον παραγωγό την εισδοχή του σε νέες εθνικές αγορές και του επιτρέπουν να επεκτείνει το δίκτυο διανομής του χωρίς να υποχρεούται να προβεί σε επενδύσεις για το πραγματικό άνοιγμα νέων καταστημάτων. Η ανάπτυξη αλυσίδας ομοίων καταστημάτων λιανικής πωλήσεως ενισχύει εξάλλου τον ανταγωνισμό που ασκείται έναντι των μεγάλων δικτύων διανομής με υποκαταστήματα. Με την πολιτική της να επιλέγει και να εκπαιδεύει κυρίως τους υποψήφιους καταστηματάρχες που δεν έχουν την απαραίτητη πείρα για να ανοίξουν κατάστημα λιανικής πωλήσεως προϊόντων καλλωπισμού, τα καταστήματα των οποίων προστίθενται έτσι στα ήδη υφιστάμενα ειδικευμένα καταστήματα πωλήσεως, η Yves Rocher εισάγει ένα επιπλέον στοιχείο ανταγωνισμού ανάμεσα στις διάφορες μάρκες και βελτιώνει κατά τον ίδιο βαθμό τις δομές διανομής των καλλυντικών προϊόντων.

(59) Η στενή ενσωμάτωση ανεξαρτήτων εμπόρων στο δίκτυο της Yves Rocher οδηγεί στην ορθολογική οργάνωση της διανομής με την αποκατάσταση ομοιόμορφων εμπορικών μεθόδων σε όλες τις πτυχές της δραστηριότητας των λιανοπωλητών. Ο άμεσος χαρακτήρας των σχέσεων μεταξύ δικαιοπάροχου και δικαιοδόχων -λόγω απουσίας των χονδρεμπόρων- διευκολύνει διευκολύνει τη διοχέτευση των πληροφοριών από τον καταναλωτή προς τον παραγωγό και την προσαρμογή της προσφοράς στις συνεχείς μεταβολές της ζήτησης ο ασταθής χαρακτήρας της οποίας αποτελεί χαρακτηριστικό της σχετικής αγοράς.

(60) Η παραχώρηση περιοχής αποκλειστικής δικαιοδοσίας στους δικαιούχους σε συνδυασμό με την απαγόρευση εμπορικής εγκατάστασης εκτός της περιοχής αυτής, τους επιτρέπει να ασκούν μια ακόμη πιο εντατική πολιτική πωλήσεων των προϊόντων Yves Rocher, συγκεντρώνοντας τις δραστηριότητές τους αποκλειστικά στην παραχωρηθείσα περιοχή, ενώ η συγκέντρωση αυτή διευκολύνεται επίσης στη συγκεκριμένη περίπτωση λόγω του χαρακτηριστικού της διανομής Yves Rocher, να χρησιμοποιεί δηλαδή ένα μόνο εμπορικό σήμα. Εξάλλου, η γεωγραφική αποκλειστικότητα επιτρέπει να εξασφαλίζεται ο προγραμματισμός και κατά συνέπεια, η συνέχεια στον εφοδιασμό από τον παραγωγό.

(61) Οι εν λόγω συμφωνίες εξασφαλίζουν στους καταναλωτές ένα δίκαιο τμήμα από το όφελος που προκύπτει από αυτές τις βελτιώσεις της διανομής, επειδή οι καταναλωτές μπορούν να προμηθεύονται με μεγαλύτερη ευχέρεια μια εκτεταμένη σειρά από τα ίδια προϊόντα καλλυντικών σε αρκετά κράτη μέλη. Επίσης, η παρουσία λιανοπολιτών που είναι ιδιοκτήτες του καταστήματός τους και κατά συνέπεια έχουν συμφέρον για την αποτελεσματική λειτουργία της εκμετάλλευσης τους, εγγυάται για τον καταναλωτή τον εμπορικό δυναμισμό και την επιμέλεια των διανομέων. Η ομοιογένεια του δικτύου, η ομοιομορφία των εμπορικών μεθόδων και οι άμεσες σχέσεις μεταξύ δικαιοπάροχου και δικαιοδόχου της franchise εξασφαλίζουν στους καταναλωτές το αναλλοίωτο όφελος από τη μεταβιβασθείσα τεχνογνωσία του δικαιοπάροχου, καθώς και το γεγονός ότι τίθενται στη διάθεσή τους, με την κατάλληλη εγγύηση ποιότητας και πρόσφατης παραγωγής τους, προϊόντα που μπορούν σύντομα να χάσουν την αξία τους. Εξάλλου, η πολιτική ενδιαμέσων τιμών που εφαρμόζει η Yves Rocher, η οποία καθορίζει τις τιμές της σε ενδιάμεσο επίπεδο μεταξύ των τιμών που εφαρμόζουν τα ειδικευμένα καταστήματα και τα καταστήματα ευρείας διάθεσης, συμβάλλει στη διεύρυνση του κύκλου των καταναλωτών καλλυντικών προϊόντων.

(62) Τέλος, η εμπορική πρακτική του δικτύου Yves Rocher αφενός, και αφετέρου τα ασφαλιστικά συμβόλαια αστικής ευθύνης που συνάπτουν αντίστοιχα ο όμιλος Yves Rocher και οι δικαιοδόχοι του, εγγυώνται για τον καταναλωτή την αντικατάσταση των προϊόντων του δυκτύου να αποδεικνύουν το ελλατωματικό και την αποκατάσταση των προϊόντων του δικτύου και την αποκατάσταση των ζημιών που ενδεχομένως προέκυψαν κατά τη χρήση προϊόντος Yves Rocher ή κατά την παροχή υπηρεσιών αισθητικού από κάποιο δικαιοδόχο. Επί πλέον οι καταναλωτές είναι σε θέση να αντιληφθούν ότι έχουν να κάνουν με ανεξάρτητο έμπορο (πρβλ. σημείο 17 παράγραφος 2) εναντίον του οποίου μπορεί να θεμελιωθεί ατομική αστική ευθύνη.

(63) Οι συμβάσεις Yves Rocher δεν επιβάλλουν πλέον περιορισμούς που δεν είναι απαραίτητοι για την πραγματοποίηση των προαναφερθέντων στόχων, μετά την απάλειψη στις παλαιές συμβάσεις των ρητρών επιβολής υποχρεωτικών τιμών και την απαγόρευση αμοιβαίων παραδόσεων μεταξύ των δικαιοδόχων, οι οποίοι περιορισμοί παρεμπόδιζαν τη λειτουργία διορθωτικών μηχανισμών όσον αφορά τις διαφορές τιμών που διαπιστώθηκαν στο πλαίσιο του δικτύου. Ήδη, οι μόνες υποχρεώσεις που εμπίπτουν στο άρθρο 85 παράγραφος 1 είναι απαραίτητες για την εγκατάσταση του δικτύου διανομής. Κανένας από τους δικαιοδόχους της Yves Rocher δεν θα είχε δεχθεί, κατά πάσα πιθανότητα, να προχωρήσει στις αναγκαίες επενδύσεις για την εγκατάσταση ανεξάρτητου εμπορικού καταστήματος αν δεν είχε τη βεβαιότητα ότι θα είχε κάποια προστασία του ανταγωνισμού που θα ασκούσε άλλο κέντρο εγκατεστημένο στην ίδια περιοχή από τον δικαιοπάροχο ή από άλλον δικαιοδόχο.

(64) Η συμφωνία μεταξύ της Yves Rocher και καθενός των διακιοδόχων της δεν τους προσδίδει τη δυνατότητα να καταργήσουν τον ανταγωνισμό σε σημαντικό τμήμα των καλλυντικών προϊόντων δεδομένου ότι ο ανταγωνισμός μεταξύ δικαιοδόχων είναι αρκετά εξασφαλισμένος λόγω της στενότητας της παραχωρούμενης αποκλειστικής περιοχής καθώς και της δυνατότητας κάθε δικαιοδόχου να πωλεί σε οποιοδήποτε πελάτη που εισέρχεται στο κατάστημά του, ανεξάρτητα από τον τόπο κατοικίας του.

Η διευθέτηση, κατόπιν υποδείξεως της Επιτροπής, του συστήματος που έχει διοργανώσει η Yves Rocher, εισήγαγε κάποιο βαθμό ανταγωνισμού όσον αφορά τις τιμές μέσα στο πλαίσιο της ίδιας μάρκας, στο μέτρο που οι δικαιοδόχοι μπορούν στο εξής να προμηθεύονται ελεύθερα τα προϊόντα από όλους τους άλλους δικαιοδόχους και να αντλούν ενδεχομένως όφελος από τις διαφορές μεταξύ των τιμών πωλήσεως της Yves Rocher που καθορίζει η ίδια σε κάθε κράτος μέλος σε συνάρτηση με ένα ενδιάμεσο επίπεδο τιμών σε σχέση με τους κυριότερους τοπικούς ανταγωνιστές της. Η Yves Rocher δεν θα είναι σε θέση να απαγορεύει ή να παρεμποδίζει τους δικαιοδόχους της, επί ποινή ανάκλησης της απαλλαγής δυνάμει του άρθρου 8 παράγραφος 3 του κανονισμού αριθ. 17, από το να προσφεύγουν σε διεθνείς αμοιβαίες μεταξύ τους παραδόσεις που ενθαρρύνονται από τις διαπιστούμενες διαφορές τιμών στα διάφορα κράτη μέλη, ιδίως μεταξύ των δικαιοδόχων που είναι εγκατεστημένοι σε παραμεθόριες περιοχές στο εσωτερικό της κοινότητας.

(65) Ακόμη και σωρευτικό αποτέλεσμα όλων των συμβάσεων franchise της Yves Rocher δεν επαρκεί για να δοθεί στο δίκτυο αυτό η δυνατότητα να καταργήσει τον ανταγωνισμό μεταξύ των διαφόρων παραγωγών, λαμβανομένων υπόψη του καταμερισμού και της ανταγωνιστικής δομής της προσφοράς καλλυντικών προϊόντων, καθώς και του μετρίου μεγέθους του μεριδίου αγοράς που κατέχει η Yves Rocher στην εν λόγω αγορά.

(66) Οι διατάξεις του άρθρου 85 παράγραφος 1 μπορούν έτσι να κηρυχθούν ανεφάρμοστες όσον αφορά τις συμβάσεις-τύπους franchise της Yves Rocher, δυνάμει του άρθρου 85 παράγραφος 3. Υπό τις συνθήκες αυτές, δεν είναι αναγκαίο να εξετασθούν διεξοδικά οι συνέπειες που προκύπτουν από το νομικό καθεστώς των βέλγων δικαιοδόχων. Αν υποτεθεί ότι εμπίπτουν στο πεδίο εφαρμογής του άρθρου 85 παράγραφος 1, οφείλουν οπωσδήποτε να τύχουν του ευεργετήματος της απαλλαγής.

Γ. Άρθρα 6 και 8 του κανονισμού αριθ. 17

(67) Οι πρώτες συμβάσεις franchise που συνήψε η Yves Rocher στο αρχικό στάδιο εγκατάστασης του δικτύου διανομής της δεν πληρούσαν τους όρους εφαρμογής του άρθρου 85 παράγραφος 3 στην κοινοποιηθείσα μορφή τους επειδή περιείχαν ρήτρες που επέβαλαν την τήρηση ελάχιστων τιμών και απαγόρευση αμοιβαίων παραδόσεων μεταξύ των δικαιοδόχων Yves Rocher. Οι υποχρεώσεις αυτές έχουν ήδη καταργηθεί με ισχύ από την 1η Δεκεμβρίου 1986 κατόπιν αιτήσεως της Επιτροπής. Είναι λοιπόν δυνατό, βάσει του άρθρου 6 παράγραφος 1 του κανονισμού αριθ. 17, να προβλεφθεί ότι η ημερομηνία κατά την οποία η απόφαση απαλλαγής των παλαιών τροποποιηθεισών συμφωνιών παράγει αποτελέσματα συμπίπτει με την ημερομηνία έναρξης της ισχύος των τροποποιήσεων, και συγκεκριμένα η 1η Δεκεμβρίου 1986.

(68) Οι άλλες συμβάσεις πληρούσαν τους όρους χορηγήσεως απαλλαγής ήδη από της ημερομηνίας της κοινοποίησης, δηλαδή από τις 15 Ιανουαρίου 1985. Σύμφωνα με το άρθρο 6 παράγραφος 1 δεύτερη πρόταση του κανονισμού αριθ. 17, η απόφαση για τη χορήγηση απαλλαγής είναι δυνατόν να παράγει αποτελέσματα όσον αφορά τις εν λόγω συμβάσεις, ήδη από την ημερομηνία αυτή.

(69) Λαμβανομένου υπόψη του νέου χαρακτήρα των κοινοποιηθεισών συμβάσεων-τύπων και της ταχύρρυθμης εξέλιξης των δομών και των μεθόδων διανομής των καλλυντικών, προϊόντων, φαίνεται σκόπιμο να περιοριστεί η διάρκεια ισχύος της παρούσας αποφάσεως μέχρι τις 14 Ιανουαρίου 1992.

(70) Επίσης, η απόφαση πρέπει να συνοδευτεί κατ' εφαρμογή του άρθρου 8 παράγραφος 1 του κανονισμού αριθ. 17 με την επιβολή υποχρέωσης δυνάμει της οποίας η Yves Rocher οφείλει να κοινοποιεί ετησίως στην Επιτροπή τους καταλόγους των συνιστώμενων τιμών πωλήσεως και των τιμών που χρεώνονται στους δικαιοδόχους για τα προϊόντα Yves Rocher, όπως ισχύουν την ημέρα κοινοποίησής τους, στα διάφορα κράτη μέλη, όπου είναι εγκατεστημένο δίκτυο. Πράγματι, αυτή η επιβαλλόμενη υποχρέωση επιτρέπει στην Επιτροπή να εκτιμά το οικονομικό συμφέρον των δικαιοδόχων να πραγματοποιούν αμοιβαίες διεθνείς παραδόσεις, οι οποίες θα πρέπει κανονικά να προκύπτουν από τις διαφορές τιμών σε ορισμένα κράτη μέλη, και να συμβάλλει έτσι, μειώνοντας αυτές τις διαφορές τιμών σε ορισμένα κράτη μέλη, και να συμβάλλει έτσι, μειώνοντας αυτές τις διαφορές τιμών, στην εξασφάλιση για τους καταναλωτές δίκαιου τμήματος από το όφελος που απορρέει από τη βελτίωση της διανομής. Με την επιβαλλόμενη υποχρέωση θα μπορεί επίσης η Επιτροπή να εκτιμά τον κίνδυνο άμεσων ή έμμεσων, μονομερών ή συνεννοημένων εμποδίων στις διεθνείς αμοιβαίες παραδόσεις μεταξύ των δικαιοδόχων, ενόψει της ενδεχόμενης εφαρμογής του άρθρου 8 παράγραφος 3 του κανονισμού αριθ. 17,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Οι διατάξεις του άρθρου 85 παράγραφος 1 της συνθήκης ΕΟΚ κηρύσσονται ανεφάρμοστες, σύμφωνα με το άρθρο 85 παράγραφος 3, στις συμβάσεις-τύπους παραχώρησης franchise που έχει συνάψει ο όμιλος Yves Rocher για τη διανομή των καλλυντικών προϊόντων της στην Κοινότητα.

Άρθρο 2

Η παρούσα απόφαση αρχίζει να ισχύει στις 15 Ιανουαρίου 1985. Πάντως, αρχίζει να ισχύει μόνον από την 1η Δεκεμβρίου 1985 όσον αφορά συμβάσεις-τύπους που περιείχαν μέχρι την ημερομηνία αυτή, ρήτρες που επέβαλαν την τήρηση υποχρεωτικών τιμών και απαγόρευαν τις αμοιβαίες μεταξύ των δικαιοδόχων franchise παραδόσεις. Η παρούσα απόφαση ισχύει μέχρι τις 14 Ιανουαρίου 1992.

Άρθρο 3

Η επιχείρηση Societe d'etudes de Chimie et de Therapie Appliquees (SECTA) Laboratoires de Cosmetologie Yves Rocher κοινοποιεί στην Επιτροπή την 1η Σεπτεμβρίου κάθε έτους τις καταστάσεις των συνιστώμενων τιμών πωλήσεων και των τιμών προμηθείας που ισχύουν κατά την ημερομηνία της κοινοποιήσεως στα διάφορα κράτη μέλη όπου είναι εγκατεστημένο το δίκτυο.

Άρθρο 4

Η παρούσα απόφαση απευθύνεται στην επιχείρηση Societe d'Etudes de Chimie et de Therapie Appliquees (SECTA), Laboratoires de Cosmetologie Yves Rocher, F - 56201 La Gacilly.

Βρυξέλλες, 17 Δεκεμβρίου 1986.

Για την Επιτροπή

Peter SUTHERLAND

Μέλος της Επιτροπής

(1) Βλέπε απόφαση Δικαστηρίου των Ευρωπαϊκών Κοινοτήτων της 28ης Ιανουαρίου 1986 στην υπόθεση 161/84 (Pronuptia) σημείο 15 του αιτιολογικού, δεν έχει ακόμη δημοσιευθεί.

(1) Βλέπε απόφαση Δικαστηρίου Ευρωπαϊκών Κοινοτήτων στην υπόθεση 161/84 (Pronuptia), ανωτέρω σημείο 25 του αιτιολογικού.

(1) ΕΕ αριθ. 57 της 25. 3. 1967, σ. 849/67.

(2) ΕΕ αριθ. L 173 της 30. 6. 1983, σ. 1.

(3) Βλέπε υπόθεση 161/84 (Pronuptia) ανωτέρω σημεία 15 και 33 του αιτιολογικού.